Noverint omnes, qui hec legerint vel audierint, quod ego Willelmus, comes Vienne et Matisgonis, concessi in elemosinam venerabili domino domno Hugoni, abbati et ecclesie Cluniacensi, apud Ledonem Salis, in baderia Quarterii sive eorum qui post eum baderiam illam tenebunt, III solidos et dimidium quaque ebdomada, dum calderie bullient; ita quod finito anno, circa kalendas, predictus abbas sive ecclesia Cluniacensis C et IIII solidos sibi solutos habuerit. Quod ut in perpetuum teneat, litteris nostris sigillo nostro jussimus roborari. Actum anno Verbi incarnati Mº Cº nonagesimo IIº, apud Ledonem Salis, infra octabas Epiphanie.